93. ΠΡΟΕΔΡΙΚΟ ΔΙΑΤΑΓΜΑ υπ’ αριθ.452 της 18/30 Νοεμ.1987 (ΦΕΚ Α΄ 212) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την «Ανωτάτη Βιομηχανική Σχολή Πειραιώς (Α.Β.Σ.Π.)». Έχοντας υπόψη : 1.Τις διατάξεις της παρ. 3 του άρθρ.19 και της παρ.3 του άρθρ.18 του Νόμ.1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2.Την παρ. 5 του άρθρ.24 του Νόμ.1558/1985 «Κυβέρνηση και κυβερνητικά όργανα» (ΦΕΚ Α΄ 137). 3.Την αριθ.2389/13.2.87 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81 Β΄). 4.Την αριθ.Η/1022/16.2.87 κοινή απόφαση του Πρωθυπουργού και του Υπουργού Εθνικής Παιδείας και Θρησκευμάτων «Αρμοδιότητες Υφυπουργών ΥΠΕΠΘ» (ΦΕΚ Β΄ 84/18.2.87). 5.Την αριθ. 406/1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης και Περιβάλλοντος, Χωροταξίας και Δημοσίων Έργων και των Υφυπουργών Οικονομικών και Εθνικής Παιδείας και Θρησκευμάτων, αποφασίζουμε : Αρμόδια Όργανα Άρθρ.1.-Αρμόδιοι για τη λήψη αποφάσεων σύμφωνα με τις διατάξεις του Νόμ.1418/1984 «Δημόσια έργα και ρυθμίσεις συναφών θεμάτων» και των Π. Δ/των που εκδίδονται σε εκτέλεσή του για έργα που εκτελούνται από την Ανωτάτη Βιομηχανική Σχολή Πειραιώς (ΑΒΣΠ) είναι η Σύγκλητος της ΑΒΣΠ, η Κτιριακή Επιτροπή, η Ειδική Τεχνική Υπηρεσία ή τα εξουσιοδοτημένα όργανα σύμφωνα με τις εκάστοτε ισχύουσες οργανωτικές διατάξεις της ΑΒΣΠ και όπως ειδικότερα ορίζονται στα επόμενα άρθρα. Διευθύνουσα Υπηρεσία – Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα : α)«Διευθύνουσα Υπηρεσία» ή «Επιβλέπουσα Υπηρεσία» ορίζεται η Ειδική Τεχνική Υπηρεσία της ΑΒΣΠ. β) «Προϊσταμένη Αρχή» ή «Εποπτεύουσα Αρχή» είναι η Κτιριακή Επιτροπή της ΑΒΣΠ. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση της Συγκλήτου και αποτελείται από : α) ένα τεχνικό υπάλληλο της ΑΒΣΠ κατηγορίας ΠΕ, οιουδήποτε κλάδου με βαθμό Α ή Β ως Πρόεδρο, που ορίζεται με τον αναπληρωτή του με την απόφαση συγκρότησης του Συμβουλίου. β) ένα τεχνικό υπάλληλο της Γενικής Γραμματείας Δημοσίων Έργων κατηγορίας ΠΕ, βαθμού Α ή Β που ορίζεται, με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. γ) ένα τεχνικό υπάλληλο του Υπουργείου Εθνικής Παιδείας και Θρησκευμάτων κατηγορίας ΠΕ, βαθμού Α ή Β που ορίζεται με τον αναπληρωτή του από τον Υπουργό Εθνικής Παιδείας και Θρησκευμάτων. δ) ένα εκπρόσωπο του Τεχνικού Επιμελητηρίου Ελλάδος (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. ε) ένα δικηγόρο της ΑΒΣΠ που ορίζεται με τον αναπληρωτή του με την απόφαση συγκρότησης. 2.Καθήκοντα Γραμματέα εκτελεί υπάλληλος της ΑΒΣΠ οιασδήποτε κατηγορίας, κλάδου και  βαθμού που ορίζεται με τον αναπληρωτή του με την απόφαση συγκρότησης του Τεχνικού Συμβουλίου. 3.Τα θέματα εισηγείται στο Συμβούλιο ο Προϊστάμενος της Διευθύνουσας Υπηρεσίας ο οποίος συμμετέχει σ’ αυτό χωρίς ψήφο. 4.Ο Πρόεδρος του Συμβουλίου μπορεί να καλεί στις συνεδριάσεις οποιοδήποτε  υπάλληλο ή ιδιώτη για παροχή πληροφορίας ή γνώμης σχετικά με τα θέματα που συζητούνται στο Συμβούλιο. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ.1418/1984 και τα εκτελεστικά αυτού δ/τα καθώς και κάθε θέμα που παραπέμπει σ’ αυτό το όργανο που είναι αρμόδιο να αποφασίζει σε κάθε συγκεκριμένη περίπτωση. Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών για τα έργα που αφορά το παρόν δ/γμα εγκρίνονται από τη Σύγκλητο της ΑΒΣΠ μετά από γνώμη του Τεχνικού Συμβουλίου. Παρεκκλίσεις - Πρότυπα συμβατικά τεύχη Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή  έργων της ΑΒΣΠ, οι παρεκκλίσεις (Αντί για τη σελ.718,235(γ)  Σελ. 718,235(δ) Τεύχος 1375 Σελ. 29 549 Πανεπιστήμια Πειραιώς-Μακεδονίας 31.Θ.δ.92-93 αυτές εγκρίνονται από την Κτιριακή Επιτροπή μετά από γνώμη του Τεχνικού Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Εθνικής Παιδείας και Θρησκευμάτων και Περιβάλλοντος, Χωροταξίας και Δημοσίων Έργων. Αιτήσεις Θεραπείας Άρθρ.6.-1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ.12 του Νόμ.1418/1984 αποφασίζει η Σύγκλητος της ΑΒΣΠ μετά από γνώμη του Τεχνικού Συμβουλίου. 2.Οι αιτήσεις θεραπείας απευθύνονται στη Σύγκλητο της ΑΒΣΠ χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται και στην υπηρεσία που έχει εκδόσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. Τελικές Διατάξεις Άρθρ.7.-1.Στα έργα της ΑΒΣΠ των οποίων οι συμβάσεις διέπονται από προγενέστερες διατάξεις του Νόμ.1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται αφενός από το Νόμ.1418/1984 και αφετέρου από τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 